
REFERAT,

Privind acordarea din bugetul local a ajutorului pentru încălzirea locuinţei cu lemne, cărbuni sau combustibili petrolieri familiilor sau persoanelor singure evacuate  

În conformitate cu O.U.G.nr. 107/2006 pentru modificarea O.U.G. nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, familiile şi persoanele singure cu venituri de până la 500 lei, altele  decât cele beneficiare de ajutor social stabilit în condiţiile Legii nr. 416/2001, privind venitul minim garantat, cu modificările şi completările ulterioare, beneficiază de ajutor lunar pentru încălzirea locuinţei pe perioada sezonului rece, în tranşe de venituri, după cum urmează:

	                  Tranşe de venituri
	           Ajutor cuvenit

	                     până la 125
	                     46

	125
	170
	42

	170
	210
	38

	210
	250
	34

	250
	290
	30

	290
	345
	26

	345
	390
	22

	390
	440
	18

	440
	500
	14


Conform art. 1611  alin. 3 din O.U.G. 107/2006 „Titularul ajutorului pentru încălzirea locuinţei este proprietarul locuinţei sau titularul contractului de închiriere al acesteia ori alt membru de familie major şi legal împuternicit de către proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 18 ani.”

În perioada ianuarie – martie 2007 am constatat că există multe familii sau persoane singure, ale căror contracte de închiriere cu Primăria Municipiului Timişoara au expirat şi nu se mai pot prelugi întrucât imobilele au fost revendicate şi câştigate de către foştii proprietari. De asemenea , există procese de evacuare, sau chiar sentinţe definitive de evacuare a acestor persoane. Unii încă mai locuiesc „abuziv” în vechile locuinţe iar alţii sunt evacuaţi şi locuiesc fără forme legale în diverse locuri. Datorita acestei situaţii nu au domiciliul stabil acolo unde locuiesc în fapt. 
Având în vedere cele expuse mai sus propunem spre aprobare Consiliului Local al Municipiului Timişoara acordarea din bugetul local a ajutorului pentru încălzirea locuinţei cu lemne, cărbuni sau combustibili petroliere, în aceleaşi condiţii şi tranşe de venituri stabilite prin O.U.G. 107/2006, familiilor sau persoanelor singure, foşti chiriaşi, care întrunesc cumulativ următoarele condiţii:

· Folosesc pentru încălzirea locuinţei unde locuiesc în fapt lemne, cărbuni sau combustibili petrolier;

·  au sentinţa definitivă şi irevocabilă de evacuare din locuinţă a cărei adresa figurează în actul de identitate al titularului ca domiciliul stabil;
· Se află pe lista de priorităţi  pentru obţinerea unei locuinţe din cadrul Serviciului Public de Administrare locuinţe şi Utilităţi;
Anexăm răspunsul Direcţiei Patrimoniu privind numărul de persoane înscrise pe lista evacuaţilor

